Hy het gesê elke werker het die reg om te staak, maar niemand het die reg om ander mense se regte te vertrap nie.
Mantashe, wie se wortels in die vakbondwese lê, het gesê hy het reeds aan sy voormalige kollegas in die vakbondwese gesê geweld is nie aanvaarbaar nie.
“Ek het vir hulle gesê dis die vakbonde se eie verantwoordelikheid om hul reg om te kan staak te beskerm.”
Die ANC in die Wes-Kaap het verlede week reeds ’n beroep op Cosatu en ander vakbonde gedoen om die Wes-Kaapse stakings te stop.
Pres. Jacob Zuma se erkenning dat die regering nie sy doelwitte vir grondhervorming gaan haal nie, klink uiters hol in die afwesigheid van ’n deeglike ontleding van wat die ware redes daarvoor is. Dit hou boonop die gevaar in dat die regering die beginsel van vrywillige koper/verkoper laat vaar, sonder dat uit die foute van die verlede geleer word om sodoende ’n ordelike grondhervormingsproses te verseker.
Weens die onregte van die verlede het die land geen keuse as om grondhervorming deur te voer nie, maar dit moet op ’n behoorlike én regverdige wyse geskied. Die afgelope 18 jaar was grondhervorming ’n groot mislukking – onder meer weens korrupsie, ’n gebrek aan staatshulp aan opkomende boere, en veral onbevoegde amptenare. Dié onbevoegdheid kan die grondhervormingsproses kelder en voedselsekerheid in die land in die gedrang bring. Die kommersiële boere, wat ’n groot rol in die grondhervormingsproses moet speel, vertrou eenvoudig nie meer die departement nie.
Die onluste by Bloemhof iso or n staking wat by Dairy bell plaasvind. Dit gaan ook oor hoër loone nè die onluste is daar al vir langer a ’n maand aan die gang.